Rbi
ఇన్వెస్టర్లకు నిరాశ మిగిల్చిన ఆర్‌బిఐ
ముంబై,: బెంచ్‌మార్క్‌ మార్కెట్‌ సూచీలన్నీ నిలకడగా ముగిసాయి. ఆర్‌బిఐ రెపోరేట్లను యధాతథంగా కొనసాగిస్తున్నట్లు ప్రకటించడంతో మార్కె ట్లలో ప్రత్యేకించి వడ్డీరేట్ల ఆధారిత రంగాల్లో మందగమనం చోటుచేసుకుంది. వడ్డీరేట్ల తగ్గింపునకు మరింత స్పష్టత అవసరమని బ్యాంకు అభిప్రాయ పడింది. సెన్సెక్స్‌ 160పాయింట్లు క్షీణించింది. నిఫ్టీ 8750పాయింట్లకు చేరిం ది. గడచిన వారంనుంచి వడ్డీరేట్లు తగ్గుతాయన్న ఆశలతో మార్కెట్లు గరిష్టంగా పెరిగాయి. బిఎస్‌ఇ సెన్సెక్స్‌ 28,289 పాయింట్ల వద్ద స్థిరపడింది. కేవలం ఒకే ఒక్కపాయింట్‌ పెరిగి నిఫ్టీ 8769 పాయింట్లవద్ద ట్రేడింగ్‌ ముగించింది. బిఎస్‌ఇ మిడ్‌క్యాప్‌సూచి 0.5 శాతం దిగజారితే స్మాల్‌క్యాప్‌ సూచి 0.2శాతం క్షీణిం చింది. ఆర్‌బిఐ నిర్ణయం ఇన్వెస్టర్లను నిరాశకు గురి చేసింది. భారత్‌లోని బెంచ్‌మార్క్‌ పదేళ్ల బాండ్ల రాబ డులు 13బేసిస్‌ పాయింట్లు పెరిగాయి. బ్యాంకింగ్‌ రంగం ఎక్కువగా నష్టపోయింది. 0.4శాతం దిగువన ముగిసింది.
పంజాబ్‌నేషనల్‌ బ్యాంకు, యాక్సిస్‌ బ్యాంకు, కోటక్‌ మహీంద్ర బ్యాంకు, ఇండస్‌ ఇండ్‌ బ్యాంకులు బ్యాంకింగ్‌ రంగంలో ఎక్కువ నష్టపోయా యి. గెయిల్‌, కోల్‌ ఇండియా, టిసిఎస్‌, టాటా మోటార్స్‌ సంస్థలు బిఎస్‌ఇ సెన్సెక్స్‌లో ఎక్కువ లాభాలతో నడిచాయి. డా.రెడ్డీస్‌, ఐటిసి, టాటాస్టీల్‌, సన్‌ఫార్మాలు ఎక్కువ వెనుకబడ్డాయి. టాటాస్టీల్‌ ఒకటిశాతం దిగువన ముగిసింది. రెండేళ్ల గరిష్ట స్థాయికి చేరి 487రూపాయల వద్ద ముగిసింది. కంపెనీ నికరలాభం 232 వద్ద స్థిరపడింది. అంతకుముందు ఏడాది 2748 కోట్ల నష్టం చవిచూసింది. ఇన్ఫోసిస్‌ షేర్లు ఒకటిశాతం దిగజారాయి. కంపెనీ వ్యవస్థాపకులు వేతనపెంపు ప్యాకేజిలు, సీవరేజి ప్యాకేజిలపై కలవరం వ్యక్తంచేయడమే ఇందుకుకీలకం. ఇక ఆర్‌బిఐ తన రెపోరేట్లను స్థిరంగా కొనసాగించింది. ద్రవ్యోల్బణ పర్యవేక్షణ మరింత అవరమని పెద్దనోట్ల రద్దువల్ల ద్రవ్యోల్బణం మరింతపెరిగే అవకాశం ఉందని బ్యాంకు అభిప్రాయపడింది. ఎంఎస్‌ఎఫ్‌, బ్యాంక్‌ రేట్‌ వంటివి స్థిరంగా 6.75శాతం వద్దనే కొనసాగించారు. ఈ ఆర్థిక సంవత్సరంలోనే కరెంటుఖాతా లోటు జిడిపిలో ఒకటిశాతానికి తెస్తా మని ప్రకటించాయి. ఇక ఆర్‌బిఐ డిఫ్యూటీ గవర్నర్‌ ఆర్‌.గాంధీ ఈనెల 20వ తేదీ నుంచి అన్ని విత్‌డ్రా లపై ఆంక్షలు ఎత్తివేస్తామన్నారు. 50వేలవరకూ విత్‌డ్రా పరిమితులు పెంచారు.
పరిశ్రమలరంగ పరంగా ఉన్న పరిస్థితులు బేరీజువేసుకుని రెపోరేటు ను 6.25శాతం వద్దనే కొనసాగించామని గాంధీ వెల్లడించారు. ఇక అంతర్జాతీయ మార్కెట్లపరంగా చూస్తే నాలుగునెలల గరిష్టస్థాయికి ఆసియా మార్కె ట్లు కదిలాయి. అమెరికా అధ్యక్షుడు డొనాల్డ్‌ ట్రంప్‌ విధివిధానాలపై ఇన్వెస్టర్లకు విశ్వాసం సన్నగిల్లుతున్న ది. యూరోపియన్‌ షేర్లు బుధవారం కొంతమేర పెరి గాయి. మైనింగ్‌ రంగ షేర్లు, ఆర్థికరంగ షేర్లు ప్రాంతీయ కార్పొరేట్‌ ఫలితాలు ఇందుకుకీలకం అయ్యాయి. స్టాక్స్‌ 600 సూచీ 0.5శాతం పెరిగింది. బ్రిటన్‌ ఎఫ్‌టిఎస్‌ఇ నిలకడగా కొనసాగింది. ఆసియా పసిఫిక్‌ ప్రాంతంలోని జపాన్‌ బయటిషేర్లు 0.1శాతంపెరిగాయి. జపాన్‌ నిక్కీ 0.5శాతం పెరిగింది. ఇక వాల్‌స్ట్రీట్‌లోని ఎస్‌అండ్‌ఫి 500సూచి గరిష్టంగాపెరిగింది. నాస్‌డాక్‌ రికార్డు స్థాయికి పెరిగింది. పెద్ద టెక్కీకంపెనీలు కొంతమేర దిగజారినట్లు కనిపించింది.